પાણીપતના ત્રીજા યુદ્ધમાં પણ દુર્રાનીઓએ બે વિશિષ્ટ અસ્ત્રોના ભારે સંહારક ઉપયોગ વડે મરાઠાઓને છિન્નભિન્ન કરી દીધા હતા. એ બે અસ્ત્રો હતા ઝમ્બુરાકી અને જેઝિલ. આ બે તોપનો માર ખાઈને પરાસ્ત થયેલા મરાઠાઓએ હવે બારૂદનું મહત્વ સ્વિકાર્યું હતું. પેશ્વાએ તોપ બનાવવા માટે મબલખ રૂપિયા આપીને અફઘાન સરદાર રહિમયારખાનને રોક્યો હતો અને તેનાં માર્ગદર્શન હેઠળ જોરશોરથી કારખાના ધમધમાવવા માંડ્યા હતા. આર્થર એ દરેક પ્રગતિની પાકી બાતમી રાખતો હતો અને પોતાની ચોકીઓને એ મુજબ શસ્ત્રસજ્જ કરતો રહેતો હતો.